Diari Oficial de la Generalitat Valenciana


Sumari del DOGV 4303, del 30-07-2002 (2002/8423)

ACORD de 23 de maig de 2002, del Govern Valencià, pel qual s'autoritza una supressió tècnica en determinada línia de subvenció del programa 462.30, Consell Assessor de TVE, i la inclusió d'una línia de subvenció nominativa, per import de trenta-cinc mil quatre-cents cinquanta-nou euros amb setanta-dos cèntims (35.459,72 euros) Exp. 05.006/02-066.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4303

Data del DOGV
:   30-07-2002

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2002/8423


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 23 de maig de 2002, del Govern Valencià, pel qual s'autoritza una supressió tècnica en determinada línia de subvenció del programa 462.30, Consell Assessor de TVE, i la inclusió d'una línia de subvenció nominativa, per import de trenta-cinc mil quatre-cents cinquanta-nou euros amb setanta-dos cèntims (35.459,72 euros) Exp. 05.006/02-066. [2002/X8423]
  
El Govern Valencià, en la reunió del dia 23 de maig de 2002, adoptà l'acord següent:
  
Per tal de dotar de cobertura pressupostària els compromisos de despesa del conveni entre la Generalitat Valenciana i la Universitat de València-Estudi General per a la realització de diversos projectes d'investigació relatius a la influència de la programació de TV en la infància i l'adolescència a la Comunitat Valenciana, es proposa una supressió tècnica de la línia de subvenció T3246 "Subvenció per a investigacions relacionades amb comunicació social" en el programa 462.30, Consell Assessor de RTVE, i la inclusió d'una nova línia de subvenció en el dit programa.
  
Així mateix, es planteja com a mitjà de finançament complementari, disponibilitats de crèdit del capítol II del programa 462.30 mencionat.
  
En conseqüència, i d'acord amb el que disposen els articles 18 i 19 de la Llei 10/2001, de 27 de desembre, de Pressuposts de la Generalitat Valenciana per a l'exercici 2002, el Govern Valencià
  
Acorda
  
Primer
  
S'autoritza la minoració de crèdit en l'aplicació pressupostària 81.50.439.66.1 per import de 22.239,72 euros.
  
Segon
  
S'autoritza l'augment de crèdit en l'aplicació pressupostària 05,04,462.30.4, per import de 35.459,72. euros, que implica la modificació de l'annex de transferències corrents del programa 462.30, "Consell Assessor de RTVE, amb la inclusió de la línia de subvenció "Conveni d'investigació entre la Generalitat Valenciana i la Universitat de València, Estudi General":
  
Tercer
  
S'autoritza la modificació de l'annex de transferències corrents del programa 462.30, Consell Assessor de RTVE, amb la supressió tècnica de la línia de subvenció T3246 "Subvenció per a investigacions relacionades amb comunicació social".
  
València, 23 de maig de 2002
  
El vicepresident i secretari del Govern Valencià,
  
JOSÉ JOAQUÍN RIPOLL SERRANO